**OBRAZLOŽENJE IZVRŠENJA PROGRAMA**

**ZA RAZDOBLJE 1. SIJEČNJA - 31. PROSINCA 2024. GODINE**

**RAZDJEL 017 - UPRAVNI ODJEL ZA POSLOVE SKUPŠTINE, PRAVNE I OPĆE POSLOVE**

|  |  |
| --- | --- |
| **NAZIV KORISNIKA:**  **DJELOKRUG RADA:** | **UPRAVNI ODJEL ZA POSLOVE SKUPŠTINE, PRAVNE I OĆE POSLOVE**  U okviru svog djelokruga Upravni odjel za poslove skupštine, pravne i opće poslove obavlja sljedeće poslove:   * pripremu i organizaciju rada sjednica Županijske skupštine i njenih radnih tijela, * pripremu i izradu nacrta općih i drugih akata koje donosi župan, Županijska skupština i njena radna tijela, * pravna i druga stručna mišljenja u vezi s radom Županijske skupštine i njenih radnih tijela, * normativnu obradu akata koje upravna tijela Županije predlažu na donošenje Županijskoj skupštini, * stručne i administrativne poslove za potrebe predsjednika, potpredsjednika i vijećnika Županijske skupštine te njenih radnih tijela, * predlaganje mjera za unaprjeđenje funkcioniranja područne (regionalne) samouprave, * uređivanje službenog glasila Županije, pripremu i normativnu obradu konačnih tekstova akata župana i Županijske skupštine za objavu, * pravne poslove i davanje pravnih savjeta i mišljenja za potrebe upravnih tijela Županije i tijela Županije, * pravne, stručne i administrativne poslove vezano za sudske sporove, * rješava u upravnim stvarima u prvom stupnju sukladno posebnim propisima, * rješavanje o žalbi protiv rješenja koje donosi nadležno izborno povjerenstvo po prigovoru zbog nepravilnosti u postupku kandidiranja i izbora članova vijeća mjesnih odbora, * izradu prijedloga općih akata i izradu pojedinačnih upravnih i drugih akata radno-pravne naravi za sve službenike i namještenike i dužnosnike Županije te kadrovske poslove, * stručne i administrativne poslove za potrebe Službeničkog suda Županije, * izrada općih i drugih akata vezano uz upravljanje nekretninama u vlasništvu Županije, * pravne i druge stručne poslove vezane uz nekretnine u vlasništvu Županije, * poslove uredskog poslovanja, otpreme pošte i vođenje arhive za sva upravna tijela, * određivanje brojčanih oznaka stvaralaca i primalaca akata na području Županije, * izradu stručnih prijedloga za planiranje, nabavu i upravljanje informacijsko-komunikacijskim sustavima, sustavom upravljanja dokumentima, nadzor nad radom mreže te informacijsku sigurnost i zaštitu podataka za potrebe Županije, * tekuće održavanje imovine županije koju koriste upravna tijela, * vodi brigu o održavanju i tehničkoj ispravnosti i korištenju službenih vozila, * pomoćno-tehničke poslove kojima se osigurava rad svih upravnih tijela Županije, * sudjelovanje u provedbi projekata sufinanciranih iz fondova Europske unije i državnih tijela, * sudjelovanje u izradi strateških i ostalih dokumenata Županije, * druge poslove utvrđene posebnim zakonom, drugim propisom, aktom Županijske skupštine ili župana.   Upravni odjel za poslove Skupštine, pravne i opće poslove obavlja i povjerene poslove državne uprave određene zakonom:  - osobna stanja građana: promjena osobnog imena; naknadni upisi, ispravci, dopune te poništenje upisa u državnim maticama; ispravke u registru životnog partnerstva i evidenciji o državljanstvu; unos podataka u jedinstvene informacijske sustave državnih matica, evidencije o državljanstvu i registra životnog partnerstva te izdavanje dokumenata iz istih, dostave obavijesti o promjenama nadležnim tijelima koja vode službene evidencije o građanima; verifikacija upisa u državnim maticama, registru životnog partnerstva i evidenciji o državljanstvu; pripremne poslove sklapanja braka u vjerskom obliku, sklapanje braka u građanskom obliku, sklapanje životnog partnerstva; stjecanje hrvatskog državljanstva podrijetlom i rođenjem na području Republike Hrvatske,  - registar birača: vođenje dijela registra birača, obavljanje poslova upisa u registar birača, ispravke, dopune i promjene podataka upisanih u registar birača, brisanje osoba iz registra birača, upis bilješki u registar birača, izradu izvadaka iz popisa birača, izdavanje potvrda te drugih poslova sukladno zakonu kojim se uređuje registar birača,  - poslove u vezi upisa udruga i upisa promjena u Registar udruga Republike Hrvatske te prestanka postojanja udruga sa svojstvom pravne osobe; vođenje registra udruge u informatičkom obliku; vođenje zbirke isprava udruga; obavljanje nadzora nad radom udruga sukladno zakonu kojim se uređuje osnivanje udruga; upis stranih udruga u Registar stranih udruga u Republici Hrvatskoj, upis promjena u registar stranih udruga, vođenje registra stranih udruga u elektroničkom obliku, vođenje zbirke isprava stranih udruga te izdavanje potvrda iz navedenih službenih evidencija,  - vođenje registra sportskih djelatnosti pravnih osoba, upis u registar, izdavanje izvatka iz registra, vođenje registra sportskih djelatnosti fizičkih osoba, upis u registar, izdavanje rješenja o upisu, izdavanje rješenja o ispisu, izdavanje izvatka iz registra,  - poslove u vezi upisa zaklada u Registar zaklada Republike Hrvatske, vođenje registra zaklada u informatičkom obliku, vođenje zbirke isprava zaklada, upis promjena u registar zaklada, upis stranih zaklada u Registar stranih zaklada u Republici Hrvatskoj, vođenje registra stranih zaklada u elektroničkom obliku, vođenje zbirke isprava stranih zaklada, upis promjena u registar stranih zaklada, obavljanje nadzora nad djelovanjem zaklada i stranih zaklada sukladno zakonu kojim se uređuje osnivanje zaklada, te izdavanje potvrda iz navedenih službenih evidencija,  - evidenciju kolektivnih ugovora ili njihovih promjena, vođenje knjige evidencije istih i zbirke isprava; registracija ugovora o radu pomoraca i radnika na pomorskim ribarskim plovilima, vođenje registra, zbirke ugovora i abecednog imenika; vođenje registra udruga te izdavanje rješenja o upisu, upisu promjena i brisanju iz registra udruga i udruga više razine u koji se upisuju sindikati, udruge poslodavaca, udruge sindikata više razine i udruge poslodavaca više razine koje djeluju samo u jednoj županiji,  - vođenje evidencije o političkim strankama zastupljenim u predstavničkim tijelima jedinica lokalne i područne (regionalne) samouprave i članovima predstavničkih tijela jedinica lokalne i područne (regionalne) samouprave izabranih s liste grupe birača  - provođenje postupka osiguranja dokaza prije pokretanja postupka, ako postoji sumnja da se dokazi neće moći kasnije provesti i provođenje izvršenja nenovčanih obveza ako je propisano da se iste ne može provoditi javno tijelo koje je rješavalo u prvom stupnju,  - izdavanje potvrda o uzdržavanju i obiteljskom statusu,  - odobravanje korištenja i pružanje besplatne pravne pomoći,  - donošenje rješenja u prvom stupnju o utvrđivanju razloga za prestanak zadruge u zakonom propisanim slučajevima,  - obavljanje poslova konvalidacije akata izdanih u predmetima upravne naravi. |

|  |  |
| --- | --- |
| **NAZIV PROGRAMA:** | **1000 JAVNA UPRAVA I ADMINISTRACIJA ODJELA**  **Aktivnost A100001 Izvršna uprava i administracija Odjela - 1.095.831,00 €**  **A100002 Županijska Skupština i radna tijela Skupštine i župana -121.000,00 €**  **Aktivnost A100004 Političke stranke – 41.144,00 €**  **Aktivnost A100011 Službenički sud – 2.300,00 €** |
| **CILJ PROGRAMA:** | Cilj programa je osiguranje organizacijskih, materijalnih, tehničkih i drugih uvjeta za rad upravnih odjela Sisačko-moslavačke županije, osiguranje sredstava za zakupnine, intelektualne usluge, računalne usluge, premije osiguranja, naknada za predsjednika i ostalih članova Županijske skupštine, članova radnih tijela, redovitog financiranje političkih stranaka koje imaju vijećnike u Županijskoj skupštini Sisačko-moslavačke županije te materijalnih i drugih uvjeta za rad Službeničkog suda u Sisačko-moslavačkoj županiji. |
| **POKAZATELJI USPJEŠNOSTI PROGRAMA:** | Zakonom, Statutom Sisačko-moslavačke županije i Poslovnikom Županijske skupštine Sisačko-moslavačke županije propisani su okviri i način rada tijela Sisačko-moslavačke županije, te su to ishodišni dokumenti na kojima se zasnivaju izračuni i ocjene potrebnih sredstava za rad tih tijela. |
| **OPIS PROGRAMA:** | Provedba zakonskih i podzakonskih propisa te odluka i drugih akata Županijske skupštine Sisačko-moslavačke županije |
| **OBRAZLOŽENJE IZVRŠENJA PROGRAMA KROZ CILJEVE KOJI ĆE SE OSTVARITI PROVEDBOM PROGRAMA:** | Uspješno djelovanje upravnih odjela u cilju ostvarivanja zadaća iz samoupravnog djelokruga Sisačko-moslavačke županije, Županijske skupštine i njenih radnih tijela i radnih tijela koje imenuje župan u cilju ostvarivanja zadaća iz samoupravnog djelokruga Županije. Ispunjene obveza utvrđena Zakonom o financiranju političkih aktivnosti, izborne promidžbe i referenduma te uspješno djelovanje Službeničkog suda u Sisačko-moslavačkoj županiji.  U Proračunu Sisačko-moslavačke županije za 2024. godinu je sljedeća realizacija:  - za aktivnost Izvršna uprava i administracija odjela planirana su sredstva u iznosu od 1.095.831,00 €, a realizirana su u iznosu od 891.068,46 €,  - za aktivnost Županijska skupština i radna tijela Skupštine i župana planirana su sredstva u iznosu od 121.000,00 €, a realizirana su u iznosu od 87.857,34 €,  - za aktivnost Političke stranke planirana su sredstva u iznosu od 41.144,00 €, a realizirana su u iznosu od 40.768,00 €,  - za aktivnost Službenički sud planirana su sredstva u iznosu od 2.300,00 €, a realizirana su u iznosu od 0,00 €.  Realizacija je niža od planiranog iznosa iz razloga što financijska sredstva planirana za zakupnine, intelektualne te ostale usluge su utrošena u manjem iznosu od planiranih, a za potrebe Službeničkog suda nisu niti trošena jer isti nije provodio postupke. |

|  |  |
| --- | --- |
| **NAZIV PROGRAMA:** | **K100013 UREDSKO OPREMANJE ADMINISTRACIJE – 188.000,00 €** |
| **CILJ PROGRAMA:** | Cilj programa je osiguranje organizacijskih, tehničkih i drugih uvjeta za rad upravnih odjela |
| **POKAZATELJI USPJEŠNOSTI PROGRAMA:** | Odlukom o ustrojstvu i djelokrugu upravnih tijela Sisačko-moslavačke županije propisani su okviri i način rada upravnih odjela Sisačko-moslavačke županije, te je to ishodišni dokument na kojem se zasniva izračun i ocjene potrebnih sredstava za rad tih tijela. |
| **OPIS PROGRAMA:** | Nabava informatičke i druge opreme te zamjena dotrajalog uredskog namještaja. |
| **OBRAZLOŽENJE IZVRŠENJA**  **PROGRAMA KROZ CILJEVE KOJI ĆE SE OSTVARITI PROVEDBOM PROGRAMA:** | Uspješna opremljenost službenika adekvatnom informatičkom i drugom opremom, te opremljenost uredskih prostorija i namještajem potrebnim za rad službenika i namještenika upravnih odjela Sisačko-moslavačke županije.  U Proračunu Sisačko-moslavačke županije za 2024. godinu za Kapitalni projekt Uredsko opremanje i administracija planirana su sredstva u iznosu od 188.000,00 €, a realizirana su u iznosu od 155.863,65 €.  Realizacija je niža od planiranog iznosa s obzirom da je ugovorom o nabavci uredskog namještaja utvrđeno da će se isporuka vršiti parcijalno, a sukladno potrebi naručitelja, stoga će dio isporuke biti u 2025. godini pa po isporuci će biti i plaćanje računa. |

|  |  |
| --- | --- |
| **NAZIV PROGRAMA:** | **K100014 ULAGANJE U OBJEKTE – 50.000,00 €** |
| **CILJ PROGRAMA:** | Cilj programa je osiguranje organizacijskih, tehničkih i drugih uvjeta za rad upravnih odjela te ustanova kojima je Sisačko-moslavačka županija osnivač, radi poboljšanja edukativne i turističke ponude na području Lonjskog Polja, osiguranja nekretnine za nove projekte očuvanja i promicanja vrijednosti Domovinskog rata te radi poticanja gospodarstva osiguranjem nekretnine za ostvarenje Projekta Mreže poduzetničkih inkubatora Sisačko-moslavačke županije prema Integriranom teritorijalnom programu 2021.-2027. godina. |
| **POKAZATELJI USPJEŠNOSTI PROGRAMA:** | Osiguranje objekata za poticanje razvoja gospodarstva i turizma te proširenja aktivnosti te provođenja novih projekata ustanova kojima je Sisačko – moslavačka županija osnivač. |
| **OPIS PROGRAMA:** | Kupnja nekretnina. |
| **OBRAZLOŽENJE IZVRŠENJA**  **PROGRAMA KROZ CILJEVE KOJI ĆE SE OSTVARITI PROVEDBOM PROGRAMA:** | U Proračunu Sisačko-moslavačke županije za 2024. godinu za Kapitalni projekt Ulaganje u objekte planirana su sredstva u iznosu od 50.000,00 €, a realizirana su u iznosu od 41.759,97 € za kupnju nekretnina i to za kupnju zemljišta u k.o. Budaševo - Topolovac radi realizacije projekta „Rekreacijsko poučna staza Tišina – Budaševo“ te za plaćanje naknade vlasnicima zemljišta potrebnog za izgradnju pristupne ceste s komunalnom infrastrukturom do Županijskog naselja „Zelenjak“ u Sisku, a temeljem rješenja o izvlaštenju. |